જાણવા મળ્યા મુજબ ટંકારાના લજાઇ ગામે રહેતો ગૌતમ દેવજીભાઇ મકવાણા (ઉ.૨૪), તેનો કૌટુંબીક ભાઇ પ્રવિણ લાલજીભાઇ મકવાણા (ઉ. ૨૨) તથા વાંકાનેરના તિથવા ગામે રહેતો ત્રીજો કૌટુંબીક ભાઇ મુકેશ લાલજીભાઇ ઉભડીયા (ઉ.૨૭) ગઇકાલે સાંજે એક બાઇકમાં ત્રણ સવારીમાં બેસી ચોટીલા તરફ જઇ રહ્યા હતાં ત્યારે હીરાસર નજીક બામણબોર તરફ આગળ જઇ રહેલા ટ્રક પાછળ ધડાકાભેર બાઇક ઘુસી જતાં ત્રણેયને ગંભીર ઇજા થઇ હતી. જેમાં એક યુવાન ટ્રક પાછળ ચોંટી ગયો હતો. બે યુવાન ગૌતમ અને મુકેશના ઘટના સ્થળે જ મોત નિપજ્યા હતાં. જ્યારે પ્રવિણને ૧૦૮ના કિશનભાઇ છાયા સહિતે રાજકોટ સારવાર માટે ખસેડ્યો હતો.